Obvestilo Komisije

Smernice za izvajanje uredbe o enotnem digitalnem portalu

Delovni program za obdobje 2019–2020

(2019/C 257/01)

Uvod

Cilj Uredbe (EU) 2018/1724 Evropskega parlamenta in Sveta (1) o vzpostavitvi enotnega digitalnega portala je olajšati spletni dostop do informacij, upravnih postopkov in storitev za pomoč, ki jih državljani in podjetja potrebujejo za gibanje v Uniji in trgovanje ter ustanavljanje in širjenje podjetij v drugi državi članici.

V skladu s členom 31(1) Uredbe se sprejme letni delovni program, v katerem so določeni ukrepi za lažje izvajanje Uredbe, zlasti ukrepi:

— za izboljšavo predstavitve specifičnih informacij na področjih iz Priloge I in za lažje pravočasno izvajanje obveznosti pristojnih organov na vseh ravneh, da zagotavljajo informacije,

— za spodbujanje skladnosti s členom 6 o digitalizaciji postopkov in členom 13 o čezmejnem dostopu do spletnih postopkov,

— za zagotavljanje stalne skladnosti z zahtevami glede kakovosti v zvezi z informacijami, postopki in storitvami za pomoč iz členov 9 do 12,

— v zvezi s promocijo vstopnega mesta v skladu s členom 23(2).

Namen teh smernic Komisije je navesti te ukrepe in zagotoviti podroben časovni okvir za sprejetje različnih korakov za njihovo izvajanje. O tem seznamu je 26. februarja 2019 razpravljala usklajevalna skupina za vstopno mesto, kot določa člen 31(2) Uredbe.

Ker se več ukrepov približuje roku, ki je določen za december 2020, ta prvi delovni program zajema obdobje do začetka uporabe enotnega digitalnega portala, tj. obdobje od julija 2019 do decembra 2020.

Izvajanje delovnega programa se bo spremljalo prek spletne platforme za sodelovanje usklajevalne skupine za vstopno mesto in na sestankih usklajevalne skupine za vstopno mesto.

V tem obvestilu Komisije se uporabljata naslednji opredelitvi pojmov:

— „pristojni organ“ pomeni kateri koli organ ali telo države članice, ustanovljen na nacionalni, regionalni ali lokalni ravni, ki ima posebne pristojnosti v zvezi z informacijami, postopki ter storitvami za pomoč in reševanje težav iz uredbe o enotnem digitalnem portalu,

— „nacionalni koordinatorji“ so predstavniki, ki jih imenujejo države članice v skladu s členom 28 uredbe o enotnem digitalnem portalu.

1. Kakovost informacij in storitev

Cilj 1.1: zagotovitev razpoložljivosti informacij

Sklic: člena 4 in 5 Uredbe o dostopu do informacij, člen 9 o kakovosti informacij o pravicah, obveznostih in pravilih

Ozadje

Z vstopnim mestom bodo državljanom in podjetjem zagotovljene dovolj izčrpne informacije, ki jim bodo omogočile uveljavljanje njihovih pravic in izpolnjevanje obveznosti, ki izhajajo iz prava Unije in nacionalnega prava, med drugim informacije o tem, kako obravnavati upravne postopke.

V Prilogi I k Uredbi je naveden seznam področij, v zvezi s katerimi bodo morale Komisija in države članice zagotoviti, da se vse informacije, pomembne za državljane in podjetja, objavijo na spletu do 12. decembra 2020. Da bi se preprečilo podvajanje (glej cilj 1.4), bo Komisija na portalu Tvoja Evropa (2) objavila informacije o pravicah in obveznostih, ki veljajo na ravni EU, države članice pa bodo večino zahtevanih informacij o nacionalnem izvajanju objavile na svojih portalih. Komisija in države članice so se dogovorile o načinu delitve tem iz Priloge I med spletna mesta EU in spletna mesta na nacionalni ravni. S skupnim iskalnikom bodo lahko uporabniki vstopnega mesta enostavno poiskali vse informacije.

Sedanja različica portala Tvoja Evropa že zajema večino pravic in obveznosti, ki veljajo na ravni EU. Vključuje tudi informacije o nacionalnem izvajanju, ki jih organi držav članic predložijo v zvezi z nekaterimi temami iz Priloge I. Do 12. decembra 2020 bo nacionalna vsebina na portalu Tvoja Evropa postopno ukinjena, saj jo bodo nadomestile informacije na nacionalnih spletnih mestih. Evropska komisija je predlagala smernice o tem, kako nacionalno vsebino, ki je že na voljo na portalu Tvoja Evropa, ponovno uporabiti ali reproducirati na nacionalnih spletnih mestih.

Kako in kdaj?

Kdaj Kaj Kdo 3.–4. četrtletje 2019 Ugotavljanje, ali so informacije v zvezi z vsemi področji iz Priloge I, ki jih je treba zajeti na nacionalni ravni, na spletu. Opredelitev odgovornih organov. Priprava delovnega načrta za odpravljanje informacijskih vrzeli na nacionalni ravni. Nacionalni koordinatorji Do 4. četrtletja 2019 Zagotovitev osnovnih smernic o temah iz Priloge I, ki jih zdaj portal Tvoja Evropa ne zajema. Komisija 1.–2. četrtletje 2020 Odprava informacijskih vrzeli na nacionalni ravni. Nacionalni koordinatorji Pristojni organi 1.–2. četrtletje 2020 Odprava informacijskih vrzeli na ravni EU. Komisija 2. četrtletje 2020 Vmesna ocena napredka pri doseganju zajetja vseh tem iz Priloge I. Nacionalni koordinatorji Komisija 2. četrtletje 2020 Vnos povezav do nacionalnih informacij v skupen repozitorij za uporabo v iskalniku. Nacionalni koordinatorji Komisija 3.–4. četrtletje 2020 Preskušanje, odpravljanje programskih napak in izboljšanje iskalnika. Komisija 4. četrtletje 2020 Vsa področja iz Priloge I morajo biti zajeta na zahtevani ravni (ravni EU ali nacionalni ravni). Komisija Nacionalni koordinatorji

Cilj 1.2: zagotovitev kakovosti informacij in informacij o postopkih, vključno s prijaznostjo do uporabnika in spletno dostopnostjo

Sklic: člen 8 Uredbe o zahtevah glede kakovosti v zvezi s spletno dostopnostjo in člen 9 o kakovosti informacij o pravicah, obveznostih in pravilih

Ozadje

Vstopno mesto mora zagotavljati informacije, ki so prijazne do uporabnika ter dobro strukturirane in predstavljene. Vsebina bi morala biti točna in se posodabljati ter vključevati datum zadnje posodobitve. Vključevati bi morala ime organa, odgovornega za informacije, in kontaktne podatke v zvezi z ustreznimi storitvami za pomoč ali reševanje težav. Vključevati bi morala tudi sklice na pravne akte, tehnične specifikacije in smernice.

Spletna mesta, ki jih upravljajo organi držav članic, morajo biti v skladu s pravili o spletni dostopnosti (kot so določena v Direktivi (EU) 2016/2102 Evropskega parlamenta in Sveta (3)). Z Uredbo se ta zahteva razširja na spletna mesta, ki so vključena v vstopno mesto in jih upravlja Komisija.

Komisija je na podlagi izkušenj z upravljanjem portala Tvoja Evropa predlagala začetne smernice o načinih izpolnjevanja teh zahtev.

Kako in kdaj?

Kdaj Kaj Kdo 3.–4. četrtletje 2019 Izmenjava smernic Komisije s pristojnimi organi ali njihova vključitev v obstoječe smernice za kakovostno upravljanje spletnih vsebin. Vzpostavitev pristopa za spremljanje kakovosti spletnih vsebin, ki jih mora zajemati vstopno mesto. Nacionalni koordinatorji Pristojni organi 3. četrtletje 2019–4. četrtletje 2020 Redna izmenjava informacij o standardih kakovosti in dostopnosti ter dobri praksi. Nacionalni koordinatorji v okviru usklajevalne skupine za vstopno mesto 4. četrtletje 2020 Vse ustrezne informacije morajo biti prave kakovosti, ustrezne in dostopne ter upoštevati zahteve iz Uredbe (EU) 2018/1724. Komisija Nacionalni koordinatorji

Cilj 1.3: prevajanje informacij

Sklic: členi 9 do 12 Uredbe o prevajanju in zahtevah glede kakovosti

Ozadje

Da bi bile storitve, ki so na voljo prek vstopnega mesta, dostopne veliko različnim uporabnikom, bo treba pojasnila o pravilih in postopkih ter o tem, kaj se lahko pričakuje od storitev za pomoč, ki jih zajema vstopno mesto, zagotoviti vsaj v jeziku, ki ga lahko razume večina uporabnikov. Ta jezik je opredeljen kot uradni jezik Unije, ki ga „dobro razume največje možno število čezmejnih uporabnikov“. V členu 12(3) Uredbe je uradni jezik nadalje pojasnjen kot jezik, „ki se ga uporabniki v Uniji najpogosteje učijo kot tujega jezika“. V praksi bi za večino nacionalnih spletnih mest ta jezik moral biti angleščina. Komisija bo na svojih spletnih mestih še naprej prevajala informacije o pravicah in postopkih, ki se uporabljajo enotno po vsej EU, v vse jezike EU.

Pri tem bo države članice podprla tako, da bo zagotovila prevajalske storitve (človeško prevajanje). Ob upoštevanju proračunskih omejitev bi bilo treba prednost pri uporabi te storitve nameniti osnovnim informacijam na vseh področjih iz Priloge I, nato pa vsem nadaljnjim informacijam, pojasnilom o storitvah za pomoč in navodilom glede postopkov.

Kako in kdaj?

Kdaj Kaj Kdo 3. četrtletje 2019 Obveščanje držav članic o ureditvah v zvezi s prevajalskimi storitvami, vključno z razpoložljivim obsegom prevodov za posamezno državo članico in pravili za optimalno uporabo storitve. Komisija 3.–4. četrtletje 2019 Priprava pregleda prevajalskih potreb različnih pristojnih organov. Prednostna razvrstitev potreb glede na razpoložljiv obseg prevodov. Nacionalni koordinatorji 1. četrtletje 2020 Zagotovitev povezave do prevajalskih storitev za nacionalne koordinatorje. Komisija 1.–4. četrtletje 2020 Predložitev prošenj za prevode. Nacionalni koordinatorji 2.–3. četrtletje 2020 Po potrebi ponovna dodelitev obsega prevodov, da se zagotovi optimalna uporaba prevajalskih storitev. Komisija 2.–4. četrtletje 2020 Objava prevodov na nacionalnih spletnih mestih. Nacionalni koordinatorji

Cilj 1.4: preprečevanje podvajanja

Sklic: uvodni izjavi 17 in 55 Uredbe ter člen 19(6) in člen 30 Uredbe

Ozadje

Uredba vsebuje poziv državam članicam in Komisiji, naj zagotovijo en sam vir posameznih informacij, potrebnih za vstopno mesto, ter se izognejo delnemu ali popolnemu podvajanju, kadar je to mogoče. Namen je preprečiti zmedo med uporabniki, ki imajo na voljo različne portale s podobnimi, vendar ne enakimi informacijami o nekaterih temah. S prizadevanji za en sam vir informacij se tudi olajšajo posodobitve in zmanjša tveganje za predstavitev nedoslednih informacij.

Vstopno mesto lahko vključuje samo informacije, ki so namenjene izključno državljanom in podjetjem ter pojasnjujejo pravice in obveznosti, ki veljajo zanje. Informacije se ne smejo mešati z drugo vsebino, kot so informacije o nastajajoči politiki, ki so namenjene drugemu občinstvu.

Komisija si bo prizadevala, da se v vstopno mesto Tvoja Evropa vključijo informacije na ravni EU, ki obravnavajo pravice državljanov in podjetij na enotnem trgu (4).

Komisija je skupaj z državami članicami opredelila, katere teme iz Priloge I mora zajemati vstopno mesto Tvoja Evropa ali druga spletna mesta, ki jih upravlja Komisija, in katere teme je treba vključiti v informacije na nacionalni ravni.

Kako in kdaj?

Kdaj Kaj Kdo 3. četrtletje 2019–4. četrtletje 2020 Vključitev vseh informacij na ravni EU, ki obravnavajo pravice državljanov in podjetij na enotnem trgu, izključno v vstopno mesto Tvoja Evropa, razen če ni treba takih informacij vključiti na portale EU, vzpostavljene v skladu z ločenim pravnim aktom. Komisija 3. četrtletje 2019–4. četrtletje 2020 Jasno razlikovanje med informacijami o veljavnih pravilih za državljane in podjetja, predstavljenimi na vstopnem mestu Tvoja Evropa, ter informacijami o nastajajoči politiki, ki jih zajemajo osrednje spletno mesto Komisije in posebna spletna mesta generalnih direktoratov. Komisija 3. četrtletje 2019–4. četrtletje 2020 Razvoj celostnega pristopa, ki zajema portale, vzpostavljene v skladu z ločenim pravnim aktom, in vstopno mesto, da se zagotovita skupna videz in vtis ter prepreči podvajanje. Komisija 3. četrtletje 2019–4. četrtletje 2020 Razvoj celostnega pristopa na nacionalni ravni, da se prepreči podvajanje informacij o posebnih temah na različnih nacionalnih portalih. Nacionalni koordinatorji Pristojni organi

2. Razvoj informacijske tehnologije, digitalizacija postopkov, zbiranje podatkov

Cilj 2.1: digitalizacija postopkov

Sklic: člen 6 Uredbe o postopkih, ki se jih ponuja v celoti na spletu

Ozadje

Vstopno mesto bo uporabnikom omogočilo enostaven dostop do nacionalnih upravnih postopkov. Zato Uredba določa, da morajo vse države članice zagotoviti, da lahko uporabniki do vseh postopkov iz Priloge II dostopajo ter jih v celoti opravijo na spletu. To pomeni, da bi bilo treba uporabnikom omogočiti, da lahko vse korake opravijo elektronsko, na daljavo in prek spletne storitve. V Uredbi je naveden tudi neizčrpen seznam posebnih meril, ki jih je treba izpolniti (glej člen 6).

Čeprav je končni rok za digitalizacijo postopkov december 2023, bi morale države članice delo v zvezi s tem projektom začeti že zdaj in zahteve poskusiti izpolniti veliko pred rokom v okviru programov e-uprave, ki jih že izvajajo.

Programi EU, na primer okvirni program Obzorje 2020 (5), Instrument za povezovanje Evrope (IPE) (6), program ISA2 (7) in ESRR (8), bodo državam članicam pomagali doseči ta cilj. Pristojni organi so pozvani, naj navežejo stik s svojimi nacionalnimi koordinatorji, odgovornimi za finančne programe v njihovih državah članicah.

Kako in kdaj?

Kdaj Kaj Kdo 3.–4. četrtletje 2019 Preverjanje, kateri postopki iz Priloge II so že na voljo na spletu v skladu z merili iz člena 6. Opredelitev odgovornih organov. Izmenjava informacij z usklajevalno skupino. Nacionalni koordinatorji Pristojni organi 3.–4. četrtletje 2019 Smernice o postopkih, ki so v celoti na spletu, kot so kontrolni seznam, primeri dobre prakse in načela interoperabilnosti. Komisija 1. četrtletje 2020 Opredelitev preostalih vrzeli. Izmenjava informacij z usklajevalno skupino. Nacionalni koordinatorji Pristojni organi 1. četrtletje 2020 Razprava o dobri praksi in izzivih, povezanih z digitalizacijo postopkov iz Priloge II. Razprava o rezultatih študije izvedljivosti v zvezi z generatorjem obrazcev ISA2 in naslednjih korakih. Razprava o potrebah in priložnostih za (so)financiranje nacionalnih ukrepov za digitalizacijo. Nacionalni koordinatorji v okviru usklajevalne skupine 2. četrtletje 2020 Priprava nacionalnih delovnih načrtov za odpravljanje preostalih vrzeli na nacionalni ravni. Nacionalni koordinatorji 3. četrtletje 2020–4. četrtletje 2023 Spremljanje napredka pri digitalizaciji postopkov iz Priloge II v vseh državah članicah. Usklajevalna skupina Po 4. četrtletju 2023 Vsi postopki iz Priloge II so v celoti na spletu. Nacionalni koordinatorji Pristojni organi

Cilj 2.2: zagotovitev dostopa do spletnih postopkov za čezmejne uporabnike

Sklic: člen 13 Uredbe o čezmejnem dostopu do spletnih postopkov

Ozadje

Uredba določa, da imajo čezmejni uporabniki v celoti dostop do postopkov, ki so že na spletu. To pomeni, da morajo biti vsi koraki v postopku, ki je na voljo državljanom posamezne države članice, dostopni tudi uporabnikom iz drugih držav članic ali uporabnikom iz iste države članice, ki živijo v drugi državi članici ali so prej živeli, delali, študirali ali poslovali v drugi državi članici.

Države članice lahko po potrebi uporabijo alternativno, tehnično ločeno tehnično rešitev za čezmejne uporabnike, vendar je treba v takih primerih posebej paziti, da se zagotovi enak rezultat postopka, ki ne pomeni večjega bremena kot postopek, ki je na voljo uporabnikom državljanom.

Posebno pozornost bi bilo treba nameniti oviram za čezmejne uporabnike, kot so polja v obrazcih, ki zahtevajo nacionalne telefonske številke, nacionalne klicne številke ali nacionalne poštne številke, plačilo pristojbin, ki ga je mogoče izvesti samo prek sistemov, ki niso (splošno) na voljo za čezmejne uporabnike, odsotnost podrobnih pojasnil v jeziku, ki bi ga čezmejni uporabniki razumeli, nezadostne možnosti za predložitev elektronskih dokazil, ki jih izdajo organi v drugi državi članici, in nesprejemanje elektronskih sredstev identifikacije, izdanih v drugih državah članicah.

Na nekaterih področjih (npr. direktiva o storitvah, direktiva o poklicnih kvalifikacijah, direktiva o javnem naročanju) je poleg načela nediskriminacije iz Pogodbe o delovanju Evropske unije tudi nediskriminatoren dostop do postopkov za čezmejne uporabnike že pravna zahteva.

Kako in kdaj?

Kdaj Kaj Kdo 3.–4. četrtletje 2019 Smernice in praktičen kontrolni seznam, da se čezmejnim uporabnikom zagotovi popolna dostopnost nacionalnih spletnih postopkov. Komisija v sodelovanju z nacionalnimi koordinatorji 1.–2. četrtletje 2020 Opredelitev preostalih ovir (npr. tehničnih, funkcionalnih, organizacijskih in pravnih). Priprava načrta za njihovo odpravljanje. Nacionalni koordinatorji Pristojni organi 1. četrtletje 2020 Izmenjava smernic z ustreznimi organi ali vključitev priporočil v obstoječe smernice o kakovosti za pripravo spletnih postopkov. Nacionalni koordinatorji 1.–4. četrtletje 2020 Izmenjava dobre prakse v okviru usklajevalne skupine. Spremljanje napredka. Nacionalni koordinatorji Po 4. četrtletju 2023 Spletni postopki so na nediskriminatoren način dostopni čezmejnim uporabnikom. Nacionalni koordinatorji Pristojni organi

Cilj 2.3: prispevanje k razvoju orodij informacijske tehnologije na ravni EU ter zagotovitev interoperabilnosti med orodji informacijske tehnologije EK in nacionalnimi orodji informacijske tehnologije

Sklic: člen 21 Uredbe o odgovornostih za aplikacije informacijske in komunikacijske tehnologije, ki podpirajo vstopno mesto

Ozadje

Kot določa Uredba, bo delovanje vstopnega mesta omogočeno s tehničnimi orodji, ki jih Komisija razvije v tesnem sodelovanju z državami članicami. Med njimi so: iskalnik in skupni iskalnik pomoči, ki končne uporabnike usmerja k informacijam, postopkom in storitvam za pomoč; orodje za povratne informacije uporabnikov o kakovosti storitev; orodje za povratne informacije uporabnikov o ovirah na enotnem trgu; orodje za zbiranje statističnih podatkov o uporabi ter nadzorna plošča kot vmesnik za javne organe.

Metode za zbiranje in izmenjavo povratnih informacij o kakovosti ter statističnih podatkov bodo določene v izvedbenih aktih.

Komisija je naročila izvedbo študij, v okviru katerih se je z opredelitvijo zahtev, arhitekture informacijske tehnologije in analizo vprašanj glede interoperabilnosti predlagala tehnična podlaga za ta orodja, nacionalnim koordinatorjem pa predstavilo stanje na področju razvoja.

Kako in kdaj?

Kdaj Kaj Kdo 3. četrtletje 2019 Komisija skupine za usklajevanje obvesti o rezultatih izvedenih študij v zvezi z orodji informacijske tehnologije za vstopno mesto (2018–2019). Komisija Iskalnik in skupni iskalnik storitev za pomoč 4. četrtletje 2019 Proučitev, kako avtomatizirati zbiranje povezav za repozitorij povezav. Komisija Nacionalni koordinatorji 1. četrtletje 2020 Obveščanje nacionalnih koordinatorjev o tem, kako dostopati do repozitorija in vanj vnesti povezave. Komisija 1. četrtletje 2020 Obdobje preskušanja iskalnika skupaj z repozitorijem povezav in preskušanje skupnega iskalnika storitev za pomoč. Komisija Nacionalni koordinatorji 3. četrtletje 2020 Komisija nacionalnim koordinatorjem predstavi beta različico iskalnika in skupnega iskalnika storitev za pomoč. Komisija Nacionalni koordinatorji Povratne informacije uporabnikov glede kakovosti in statistični podatki o uporabnikih 3.–4. četrtletje 2019 Komisija zbere mnenja nacionalnih koordinatorjev o izvedbenih aktih. Komisija Nacionalni koordinatorji 4. četrtletje 2019–1. četrtletje 2020 Komisija se z nacionalnimi koordinatorji posvetuje o razvoju skupnega orodja za povratne informacije uporabnikov. Komisija Nacionalni koordinatorji Pristojni organi, odgovorni za storitve za pomoč v okviru svojih mrež 2. četrtletje 2020 Sprejetje izvedbenih aktov. Komisija Odbor za uredbo o enotnem digitalnem portalu 1.–2. četrtletje 2020 Priprava pregleda, katera nacionalna spletna mesta, ki bodo del vstopnega mesta, že imajo orodje za povratne informacije in orodje za zbiranje statističnih podatkov ter katera spletna mesta se bodo morala povezati s skupnim orodjem za povratne informacije uporabnikov in/ali začeti uporabljati novo orodje za zbiranje statističnih podatkov. Komisija Nacionalni koordinatorji 1.–2. četrtletje 2020 Razvoj orodja za povratne informacije glede kakovosti in orodja za zbiranje statističnih podatkov o uporabnikih. Komisija 3. četrtletje 2020 Predložitev povezave do skupnega orodja za povratne informacije uporabnikov nacionalnim koordinatorjem. Komisija 4. četrtletje 2020 Zagotovitev, da je vsaka storitev, ki je del vstopnega mesta in še nima orodja za povratne informacije v skladu z zahtevami iz izvedbenega akta, povezana s skupnim orodjem za povratne informacije uporabnikov. Druga možnost je zagotovitev, da so povratne informacije, zbrane prek obstoječih orodij za povratne informacije, v skladu z izvedbenim aktom in da so dogovorjeni podatki na voljo prek skupne nadzorne plošče. Nacionalni koordinatorji Pristojni organi 4. četrtletje 2020 Zagotovitev, da je zbiranje statističnih podatkov v skladu z izvedbenim aktom ter da so dogovorjeni podatki na voljo Komisiji in drugim nacionalnim koordinatorjem. Nacionalni koordinatorji Pristojni organi Povratne informacije uporabnikov o ovirah na enotnem trgu 3. četrtletje 2019 Komisija se z nacionalnimi koordinatorji posvetuje o razvoju orodja za povratne informacije uporabnikov v zvezi s poročanjem o ovirah na enotnem trgu in sistema za zbiranje skupnih podatkov v zvezi s storitvami za pomoč. Komisija Nacionalni koordinatorji 4. četrtletje 2019–3. četrtletje 2020 Razvoj orodij informacijske tehnologije. Komisija Skupna nadzorna plošča 1. četrtletje 2020 Komisija nacionalnim koordinatorjem predstavi beta različico orodja, ki bo delovalo z omejeno zmogljivostjo: omogočalo bo vnos povezav v repozitorij in predložitev prošenj za prevode. Komisija Nacionalni koordinatorji 1. četrtletje 2020 Obveščanje nacionalnih koordinatorjev o tem, kako vnesti povezave v repozitorij in predložiti prošnje za prevode. Komisija 1.–3. četrtletje 2020 Razvoj popolnoma delujoče skupne nadzorne plošče. Komisija 3. četrtletje 2020 Obveščanje nacionalnih koordinatorjev o tem, kako dostopati do skupne nadzorne plošče in jo uporabljati. Komisija 4. četrtletje 2020 Začetek delovanja vstopnega mesta.

Cilj 2.4: načelo „samo enkrat“

Sklic: člen 14 Uredbe o tehničnem sistemu za čezmejno avtomatizirano izmenjavo dokazil in uporabi načela „samo enkrat“

Ozadje

Kot določa Uredba, bo Komisija v sodelovanju z državami članicami vzpostavila tehnični sistem za izmenjavo dokazil za spletne postopke iz Priloge II k Uredbi ter za postopke iz direktive o storitvah (9), direktive o poklicnih kvalifikacijah (10) in dveh direktiv o javnem naročanju 2014/24/EU (11) in 2014/25/EU (12) Evropskega parlamenta in Sveta.

Kako in kdaj?

Kdaj Kaj Kdo 1. četrtletje 2019–3. četrtletje 2020 Pripravljalni ukrepi v zvezi z načelom „samo enkrat“ v okviru Instrumenta za povezovanje Evrope za analizo obstoječih tehničnih rešitev (iz projekta o načelu „samo enkrat“ (TOOP), ki so razpoložljive na nacionalni ravni), izmenjavo izkušenj, podporo čezmejni interoperabilnosti in oceno pripravljenosti držav članic. Komisija Nacionalni koordinatorji Pristojni organi 3. četrtletje 2019 Obveščanje nacionalnih koordinatorjev o stanju in rezultatih pilotnih projektov in študij v zvezi z načelom „samo enkrat“. Komisija 3. četrtletje 2019–2. četrtletje 2021 Ocena ustreznosti digitalnih postopkov na nacionalni ravni za vključitev koraka v zvezi z načelom „samo enkrat“. Priprava načrta za odpravljanje vrzeli. Nacionalni koordinatorji Pristojni organi 3. četrtletje 2019–2. četrtletje 2020 Po možnosti izvedba pilotnega projekta, ki zajema različne postopke v zvezi z vstopnim mestom. Komisija Nacionalni koordinatorji Pristojni organi 1.–3. četrtletje 2020 Razprava o vsebini izvedbenega akta. Komisija Nacionalni koordinatorji Pristojni organi 3.–4. četrtletje 2020 Komisija zbere mnenja nacionalnih koordinatorjev o osnutku izvedbenega akta ter osnovnih in splošnih storitvah, ki se razvijajo. Komisija Nacionalni koordinatorji Po 2. četrtletju 2021 Sprejetje izvedbenega akta. Komisija Po 4. četrtletju 2023 Vzpostavljen tehnični sistem v zvezi z načelom „samo enkrat“, ki je pripravljen za uporabo.

3. Storitve za pomoč

Cilj 3.1: zagotovitev razpoložljivosti informacij o storitvah za pomoč in njihova kakovost

Sklic: členi 7, 11 in 16 Uredbe o dostopu do storitev za pomoč in reševanje težav, kakovosti informacij o teh storitvah in zahtevah glede kakovosti, povezanih z njimi

Ozadje

Vstopno mesto bo uporabnikom omogočilo enostaven dostop do različnih storitev za pomoč. Za optimalno izkušnjo bi morali biti končni uporabniki, preden zaprosijo za pomoč, seznanjeni tudi s tem, kaj lahko od takih storitev pričakujejo in pod katerimi pogoji jih lahko uporabijo. V zvezi s storitvami za pomoč bo treba na spletu objaviti jasno in uporabnikom prijazno pojasnilo o ponujenih storitvah, kot je podrobno določeno v členu 11. Da bo to pojasnilo dostopno večini uporabnikov, bo moralo načeloma biti objavljeno v angleščini (uradnem jeziku Unije, ki ga „dobro razume največje možno število čezmejnih uporabnikov“, glej cilj 1.3). Tako kot druge storitve vstopnega mesta bi morale biti tudi storitve za pomoč najvišje kakovosti, pri čemer bodo morale upoštevati merila glede kakovosti iz Uredbe. Kakovost se bo spremljala s povratnimi informacijami uporabnikov in statističnimi podatki.

Te zahteve so obvezne za storitve za pomoč iz Priloge III k Uredbi. Komisija je opisala trenutno stanje in opredelila vrzeli v zvezi s temi storitvami.

Poleg tega lahko Komisija in nacionalni koordinatorji vključijo druge storitve za pomoč, če te izpolnjujejo pogoje iz Uredbe. V letih 2019 in 2020 bo prednost namenjena pripravam na vključitev storitev za pomoč, ki jih financira ali sofinancira in/ali upravlja Komisija, kot so evropski potrošniški centri, služba za pomoč uporabnikom v zvezi s pravicami intelektualne lastnine, del evropske podjetniške mreže, ki obravnava teme, ki jih zajema vstopno mesto, mreža SOLVIT ali portal Tvoja Evropa – nasveti.

Kadar je to potrebno za izpolnitev potreb uporabnikov, lahko nacionalni koordinatorji Komisiji predlagajo tudi, naj vključi zasebne ali polzasebne storitve za pomoč, če te izpolnjujejo zahteve vstopnega mesta glede kakovosti.

Kako in kdaj?

Za storitve iz Priloge III:

Kdaj Kaj Kdo 3. četrtletje 2019 Nacionalnim koordinatorjem se zagotovi kontrolni seznam za zahteve glede kakovosti, ki jih je treba preveriti, vključno s predložitvijo informacij o storitvah za pomoč. Komisija 3. četrtletje 2019–2. četrtletje 2020 Odpravljanje opredeljenih vrzeli. Pristojni organi, ki jih usklajujejo nacionalni koordinatorji 1.–2. četrtletje 2020 Komisiji se predložijo povezave, opisi in kontaktni podatki za storitve za pomoč, ki se nato vključijo v iskalnik storitev za pomoč. Pristojni organi prek nacionalnih koordinatorjev 3. četrtletje 2019–2. četrtletje 2020 Redna izmenjava informacij o standardih kakovosti, navodilih za predložitev informacij o storitvah in dobri praksi. Usklajevalna skupina za vstopno mesto 3.–4. četrtletje 2020 Preskušanje, odpravljanje programskih napak, izboljšanje iskalnika storitev za pomoč. Komisija 4. četrtletje 2020 Začetek delovanja iskalnika storitev za pomoč.

Za storitve, ki jih financira in/ali upravlja Komisija in jih je treba vključiti:

Kdaj Kaj Kdo Do 3. četrtletja 2019 Izraz interesa za vključitev. Komisija po razpravi s pristojnimi organi v okviru njihovih ustreznih mrež 3. četrtletje 2019 Nacionalnim koordinatorjem in pristojnim organom se zagotovita pojasnilo v zvezi s postopkom ter kontrolni seznam zahtev glede kakovosti, ki jih je treba preveriti, preden se predlaga vključitev nove storitve, vključno z zagotovitvijo informacij o storitvi za pomoč. Komisija 3. četrtletje 2019 Zaključek analize trenutnega stanja in opredelitev vrzeli. Komisija po razpravi s pristojnimi organi 3. četrtletje 2019 Seznanitev usklajevalne skupine za vstopno mesto z interesom za vključitev in rezultati te analize. Komisija 3. četrtletje 2019–2. četrtletje 2020 Odpravljanje opredeljenih vrzeli. Pristojni organi, ki jih usklajuje Komisija (mreže) 1. četrtletje 2020 Poročanje usklajevalni skupini za vstopno mesto o tekočem delu. Komisija 1.–2. četrtletje 2020 Komisiji se predložijo povezave, opisi in kontaktni podatki za storitve za pomoč, ki se nato vključijo v iskalnik storitev za pomoč. Pristojni organi prek Komisije 3. četrtletje 2019–2. četrtletje 2020 Redna izmenjava informacij o standardih kakovosti, navodilih za predložitev informacij o storitvah in dobri praksi. Pristojni organi, ki jih usklajuje Komisija (mreže) 3. četrtletje 2020 Seznanitev usklajevalne skupine z izpolnjevanjem vseh zahtev. Komisiji se predložijo vsi preostali elementi, ki jih je treba vključiti v iskalnik storitev za pomoč. Pristojni organi prek Komisije 3.–4. četrtletje 2020 Preskušanje, odpravljanje programskih napak, izboljšanje iskalnika storitev za pomoč. Komisija 4. četrtletje 2020 Začetek delovanja iskalnika storitev za pomoč.

4. Promocija

Cilj 4.1: promocija vstopnega mesta

Sklic: člena 22 in 23 Uredbe o promociji, imenu, logotipu in znaku kakovosti

Ozadje

Vstopno mesto, ki se imenuje Your Europe, bo uporabnikom omogočalo enostaven dostop do različnih visokokakovostnih storitev. Končne uporabnike je treba seznaniti z vstopnim mestom Your Europe in zanesljivostjo storitev, ki jih ponuja.

Zato je Komisija v tesnem sodelovanju z usklajevalno skupino za vstopno mesto določila logotip, ki je znak kakovosti vstopnega mesta Your Europe (13). Nacionalnim koordinatorjem so bili predloženi logotip in smernice z navodili za njegovo uporabo. Ta logotip in povezava do vstopnega mesta bosta morala biti vidna na vseh spletnih mestih, ki so del vstopnega mesta, ter dostopna z njih.

Poleg tega bodo morale Komisija in države članice okrepiti najdljivost vstopnega mesta Your Europe in ozaveščenost o njem med končnimi uporabniki. Promocijske dejavnosti v zvezi z vstopnim mestom Your Europe in spletnimi mesti, ki so njegov del, bo treba usklajevati.

Kako in kdaj?

Kdaj Kaj Kdo 3. četrtletje 2019–4. četrtletje 2020 Priprave na dodajanje logotipov na vsa spletna mesta, ki bodo del repozitorija povezav. Komisija Nacionalni koordinatorji Pristojni organi 3. četrtletje 2019–4. četrtletje 2020 Priprave na dodajanje povezave do vstopnega mesta na vsa spletna mesta, ki bodo del repozitorija povezav. Komisija Nacionalni koordinatorji Pristojni organi 4. četrtletje 2020 Zagotovitev, da sta logotip in povezava dodana na vsa spletna mesta, ki so del repozitorija povezav. Komisija Nacionalni koordinatorji Pristojni organi 3. četrtletje 2019–4. četrtletje 2020 Optimizacija vstopnega mesta Your Europe za iskalnike, ki so dostopni širši javnosti. Komisija 3. četrtletje 2019–4. četrtletje 2020 Promocija vstopnega mesta pri nacionalnih in lokalnih pristojnih organih. Nacionalni koordinatorji Komisija 3. četrtletje 2019–2. četrtletje 2020 Priprava usklajenega komunikacijskega načrta. Komisija Nacionalni koordinatorji 3.–4. četrtletje 2020 Izvedba komunikacijskega načrta. Komisija Nacionalni koordinatorji Pristojni organi

(1) UL L 295, 21.11.2018, str. 1.

(2) In na spletnih mestih Komisije, vzpostavljenih v skladu s pravno podlago.

(3) UL L 327, 2.12.2016, str. 1.

(4) Razen kar zadeva spletna mesta Komisije, vzpostavljena v skladu s pravno podlago.

(5) https://ec.europa.eu/info/funding-tenders/opportunities/portal/screen/programmes/h2020.

(6) https://ec.europa.eu/inea/en/connecting-europe-facility.

(7) https://ec.europa.eu/isa2/isa2_en.

(8) Evropski sklad za regionalni razvoj.

(9) Direktiva 2005/36/ES Evropskega parlamenta in Sveta (UL L 255, 30.9.2005, str. 22).

(10) Direktiva 2006/123/ES Evropskega parlamenta in Sveta (UL L 376, 27.12.2006, str. 36).

(11) UL L 94, 28.3.2014, str. 65.

(12) UL L 94, 28.3.2014, str. 243.

(13) Postopek v teku, ki se bo končal do sprejetja tega letnega delovnega programa.